PROIECT

REGULAMENT
privind delegarea, detaşarea şi transferul grefierilor şi ale altor categorii de personal care ocupă funcţii de specialitate în cadrul instanţelor judecătoreşti


Cap. I
Delegarea grefierilor şi a altor categorii de personal care ocupă funcţii de specialitate în cadrul instanţelor judecătoreşti 

Secțiunea 1 
Delegarea în funcţii de execuţie

[bookmark: _Hlk163546515]Art. 1 - (1) Preşedintele curţii de apel poate dispune delegarea grefierilor judiciari, a grefierilor de şedinţă, a grefierilor, a specialiştilor IT, a agenţilor procedurali şi a şoferilor, cu acordul scris al persoanei delegate, la curtea de apel sau la alte instanţe din circumscripţia teritorială a aceleiaşi curţi de apel.
[bookmark: _Hlk163548754][bookmark: _Hlk164069316](2) Delegarea personalului prevăzut la alin. (1) la  alte instanţe din circumscripţia teritorială a aceleiaşi curţi de apel se dispune la propunerea președintelui instanţei unde se solicită delegarea. Delegarea personalului prevăzut la alin. (1) la curtea de apel se dispune la propunerea vicepreședintelui sau a președinților de secții, după caz.
[bookmark: _Hlk163547982](3) Delegarea personalului prevăzut la alin. (1) se poate dispune, în cazuri obiective, temeinic justificate, legate de necesitatea asigurării bunei funcţionări a instanţei unde se solicită delegarea.
(4) Delegarea se poate dispune pe o perioadă de cel mult 60 de zile şi poate fi prelungită, numai cu acordul persoanei delegate, cel mult 60 de zile într-un an.
Art. 2  - (1) Propunerea motivată privind delegarea se transmite președintelui curții de apel, însoţită de acordul scris al persoanei a cărei delegare se solicită.
[bookmark: _Hlk163552553](2) Președintele curții de apel solicită punctul de vedere al preşedintelui instanţei de unde se solicită delegarea și întocmirea de către compartimentul resurse umane, în termen de cel mult 10 zile de la înregistrarea propunerii, a unui referat care să conțină informații precum: datele relevante privind cariera persoanei a cărei delegare se solicită, motivele pe care se întemeiază propunerea de delegare, datele statistice din ultimele 12 luni [image: ]privind volumul de activitate la instanța unde funcționează și, respectiv, la instanța unde se solicită delegarea, situaţia posturilor ocupate, a posturilor vacante, a celor care urmează a se vacanta și a celor temporar vacante la instanţa de la care se solicită delegarea şi la instanţa la care se solicită delegarea, precum și mențiuni privind incidența interdicțiilor prevăzute la art. 17 din prezentul regulament, dacă este cazul.
(3) Pentru întocmirea referatului prevăzut la alin. (2), compartimentul resurse umane va solicita de la celelalte instituții implicate în procedura delegării informațiile deținute de acestea.
(4) Punctul de vedere prevăzut la alin. (2) se transmite în scris, în termen de cel mult 5 zile de la data solicitării.
(5) Delegarea se dispune prin decizie, care se comunică persoanei delegate și președinților instanţelor implicate în procedura delegării.

Secțiunea a 2-a
Delegarea în funcţii de conducere

[bookmark: _Hlk167880252][bookmark: _Hlk167879964]Art. 3 - (1)  Delegarea grefierilor judiciari, a grefierilor de şedinţă, respectiv a  specialiștilor IT în funcţiile de conducere vacante din cadrul instanțelor judecătorești se dispune, cu acordul scris al acestora, de președintele Înaltei Curți de Casație și Justiție sau, după caz, de președintele curții de apel, până la ocuparea funcţiei prin numire în condiţiile Legii nr. 11/2024 sau până la data revenirii titularului pe post, în cazul funcțiilor de conducere vacante temporar.
[bookmark: _Hlk171948655](2) Pot fi delegați în funcții de conducere grefierii judiciari sau grefierii de ședință, respectiv specialiștii IT care funcționează în cadrul instanței judecătorești unde este vacantă funcția de conducere. În cazul în care niciun grefier judiciar sau de ședință ori, după caz, niciun specialist IT care își desfășoară activitatea în cadrul unei curți de apel sau al instanțelor din circumscripția acesteia nu își exprimă acordul în vederea delegării ori, din motive obiective, nu poate fi delegată niciuna dintre aceste persoane care funcționează în cadrul aceleiași instanțe, poate fi delegat în respectiva funcție de conducere, cu acordul său scris, oricare dintre grefierii judiciari sau de ședință ori dintre specialiștii IT care funcționează la o altă instanță din circumscripția teritorială a aceleiași curți de apel.
(3) Delegarea într-o funcție de conducere nu este condiţionată de îndeplinirea aceloraşi condiţii de vechime prevăzute de lege pentru numirea în funcţia respectivă.
(4) Delegarea în funcția de conducere se poate face pe o perioadă de cel mult 6 luni, numai cu acordul scris al persoanei delegate.
Art. 4 - Propunerea motivată de delegare într-o funcție de conducere se formulează de către preşedintele instanţei în cadrul căreia există funcția de conducere vacantă, respectiv de către vicepreședinte sau președinții de secții, în cazul funcțiilor de conducere vacante de la Înalta Curte de Casație și Justiție sau  de la curtea de apel.
(2) Președintele Înaltei Curți de Casație și Justiție sau, după caz, președintele curții de apel solicită compartimentului resurse umane întocmirea, în termen de cel mult 10 zile de la înregistrarea propunerii, a unui referat care să conțină informații precum: datele relevante privind cariera persoanei a cărei delegare se solicită, motivele pe care se întemeiază propunerea de delegare, precum și mențiuni privind incidența interdicțiilor prevăzute la art. 17 din prezentul regulament, dacă este cazul.
[bookmark: _Hlk171950228](3) Președintele Înaltei Curți de Casație și Justiție sau, după caz, președintele curții de apel solicită punctul de vedere al președintelui instanței de unde se solicită delegarea, în ipoteza reglementată la art. 3 alin. (2) teza a II-a. Punctul de vedere se transmite în scris, în termen de cel mult 5 zile de la data solicitării.
 (4) Delegarea se dispune prin decizie, care se comunică persoanei delegate, președintelui instanței unde a fost delegată persoana în funcţia de conducere și, după caz, conducătorului instanței de unde a fost delegat personalul respectiv.

Secțiunea a 3-a
Prelungirea și încetarea delegării

Art. 5 - Soluționarea cererilor de prelungire a delegării se realizează în conformitate cu dispozițiile art. 1 – 4, care se aplică în mod corespunzător. 
Art. 6 - (1) Delegarea încetează la expirarea termenului pentru care a fost dispusă.[image: ]
(2) Delegarea în funcția de execuție poate înceta înainte de termen la cererea motivată a celui delegat, a președintelui instanței unde este delegat sau al celei de unde este delegat.
(3) Delegarea în funcția de conducere încetează și la data la care funcția este ocupată prin numire, în condițiile Legii nr. 11/2024, precum și la data revenirii titularului pe post, dacă se situează în interiorul termenului prevăzut la alin. (1).

Secțiunea a 4-a
Drepturile personalului delegat

[bookmark: _Hlk167885332]Art. 7 - (1) Pe perioada delegării, persoana beneficiază de toate drepturile prevăzute de lege pentru categoria respectivă de personal. Dacă drepturile salariale prevăzute pentru funcţia pe care este delegată sunt inferioare celor de care beneficiază persoana delegată, aceasta îşi păstrează drepturile salariale ale funcţiei pe care o deţine.
(2) Persoanele delegate în altă localitate decât cea de domiciliu beneficiază, pe toată durata delegării, de următoarele drepturi:
a) diurnă în cuantum de 2% din salariul de bază brut lunar, dar nu mai puţin decât cuantumul prevăzut pentru personalul din unităţile bugetare;
b) decontarea cheltuielilor de cazare la structuri turistice de categoria până la 3 stele inclusiv. În situaţia în care nu beneficiază de cazare în aceste condiţii, au dreptul la o sumă egală cu 0,5% din salariul de bază brut lunar pentru fiecare noapte, pe toată durata delegării în altă localitate;
c) decontarea, în limita a 4 călătorii dus-întors, pe lună, a transportului aerian, naval, auto sau pe calea ferată clasa I, inclusiv vagon de dormit clasa I, ori, după caz, a 7,5 litri carburant la suta de kilometri, în situaţia în care deplasarea se face cu autoturismul. Decontarea transportului nu se acordă în cazul în care deplasarea se face cu autoturismul care aparţine instituţiei.
(3) Persoanele delegate într-o funcție de conducere, în cazul în care titularul acesteia nu este în activitate pe o perioadă mai mare de 30 de zile calendaristice, primesc salariul corespunzător funcției de conducere pe care o preiau.

Cap.II
Detaşarea grefierilor şi a altor categorii de personal care ocupă funcţii de specialitate în cadrul instanţelor judecătoreşti 

[bookmark: _Hlk166832835]Art. 8 - (1) Detașarea grefierilor judiciari, a grefierilor de şedinţă, a grefierilor, a specialiştilor IT, a agenţilor procedurali şi a şoferilor în cadrul altor instanţe judecătoreşti, în cadrul Ministerului Justiţiei, al Consiliului Superior al Magistraturii ori al unităţilor subordonate acestora sau al celor aflate în coordonarea acestora se dispune, în interesul bunei funcţionări a acestor instituții, cu acordul scris al persoanei detaşate, de preşedintele Înaltei Curţi de Casaţie şi Justiţie sau, după caz, de preşedintele curţii de apel.
[bookmark: _Hlk167963085][bookmark: _Hlk167884077][bookmark: _Hlk167963116](2)   Detașarea personalului prevăzut la alin. (1) se dispune la propunerea motivată a conducătorului instituției unde se solicită detașarea și cu avizul motivat al președintelui instanţei de unde se solicită detașarea. În cazul detașării la Înalta Curte de Casaţie şi Justiţie sau la curtea de apel, propunerea de detașare se formulează de vicepreședinte sau, după caz, de președinții de secții.
[bookmark: _Hlk167963312](3) În cazul în care atribuția emiterii avizului motivat prevăzut la alin. (2) ar reveni președintelui instanței care dispune cu privire la detașare, emiterea avizului nu este necesară.
(4) Detaşarea se dispune pe o durată de până la 3 ani şi poate fi prelungită o singură dată, cu acordul persoanei detaşate.
Art. 9  - (1) Propunerea motivată de detașare se transmite președintelui Înaltei Curți de Casaţie şi Justiţie sau, după caz, președintelui curții de apel, însoţită de acordul scris al persoanei a cărei detașare se solicită.
[bookmark: _Hlk167963898][bookmark: _Hlk167963493](2) În vederea dispunerii detașării, președintele Înaltei Curți de Casație și Justiție ori, după caz, președintele curții de apel solicită avizul motivat prevăzut la art. 8 alin. (2) și întocmirea de către compartimentul resurse umane, în termen de cel mult 15 zile de la înregistrarea propunerii, a unui referat care să conțină informații precum: datele relevante privind cariera persoanei a cărei detașare se solicită, precum și mențiuni privind incidența interdicțiilor prevăzute la art. 17 din prezentul regulament, dacă este cazul, motivele pe care se întemeiază propunerea de detașare, situaţia posturilor ocupate, a posturilor vacante, a celor temporar vacante și a celor care urmează a se vacanta la instituțiile implicate în procedura detașării, menţiuni cu privire la natura funcţiei şi atribuţiile postului pentru care se solicită detaşarea, precum şi orice alte aspecte care să faciliteze analiza oportunităţii detaşării din perspectiva riscului de afectare a bunei funcţionări a instanţei de la care se solicită detaşarea.
(3) Pentru întocmirea referatului prevăzut la alin. (2), compartimentul resurse umane va solicita de la celelalte instituții implicate în procedura detașării informațiile deținute de acestea.
(4 ) Avizul motivat se transmite în scris, în termen de cel mult 5 zile de la data solicitării.
[bookmark: _Hlk167964044]Art. 10 – (1) Grefierii judiciari sau grefierii de ședință care intenționează să participe la o procedură de selecție pentru ocuparea unui post de personal de instruire în cadrul Școlii Naționale de [image: ]Grefieri sunt obligați să solicite acordul prealabil cu privire la eventuala detașare, [image: ]în termen de 10 zile de la publicarea anunțului privind declanșarea procedurii de recrutare a personalului de instruire. 
(2) Acordul prealabil se emite de către persoanele care au competenţa dispunerii detașării, cu avizul motivat al președintelui instanţei de unde se solicită detașarea.
(3) Dispozițiile art. 9 alin. (2)-(4) se aplică și în procedura de exprimare a acordului prealabil.
[bookmark: _Hlk167964098]Art. 11 - (1) Pe perioada detaşării, persoana beneficiază de toate drepturile prevăzute de lege pentru categoria respectivă de personal. Dacă drepturile salariale prevăzute pentru funcţia pe care este detașată sunt inferioare celor de care beneficiază persoana detașată, aceasta îşi păstrează drepturile salariale ale funcţiei pe care o deţine.
(2) Dispozițiile art. 7 alin. (2) se aplică în mod corespunzător.
Art. 12 - Dispozițiile art. 8, art. 9 și art. 11 se aplică în mod corespunzător și în cazul prelungirii detașării.

Cap. III
Transferul grefierilor şi al altor categorii de personal care ocupă funcţii de specialitate în cadrul instanţelor judecătoreşti 

[bookmark: _Hlk163551892][bookmark: _Hlk164066960][bookmark: _Hlk164067882][bookmark: _Hlk169694798] Art. 13 - (1) Transferul grefierilor judiciari, al grefierilor de şedinţă, al grefierilor, al specialiştilor IT, al agenţilor procedurali şi al şoferilor între instanţele judecătoreşti se aprobă, la cererea celor în cauză, cu avizul motivat al preşedintelui instanţei de unde se transferă şi cu avizul motivat al preşedintelui instanţei unde se transferă, de către preşedintele Înaltei Curți de Casație și Justiție sau, după caz, de președintele curţii de apel în a cărei  circumscripţie teritorială îşi desfăşoară activitatea personalul care solicită transferul.  
(2) Personalul prevăzut la alin. (1) încadrat pe o funcţie de execuţie pe perioadă nedeterminată, care a ocupat în trecut o funcţie de execuţie pe perioadă nedeterminată la o instanţă cu grad superior celei la care funcţionează la momentul formulării cererii, se poate transfera la o instanţă cu grad egal sau inferior celei la care a ocupat funcţia de execuţie în trecut.
(3) Posturile vacante de conducere nu se pot ocupa prin transfer.
(4) Personalul prevăzut la alin. (1) transferat la o instanţă judecătorească inferioară în grad celei de la care a fost transferat, îşi păstrează gradul profesional dobândit.
[bookmark: _Hlk163553259][bookmark: _Hlk167886811]Art. 14 - (1) În scopul informării personalului prevăzut la art. 13 alin. (1), care intenţionează să formuleze cereri de transfer, situația posturilor vacante din cadrul instanţelor judecătoreşti se publică, semestrial, pe pagina de internet a curților de apel, respectiv a Înaltei Curţi de Casaţie şi Justiţie.
[bookmark: _Hlk164069668](2) Cererile de transfer se depun la Înalta Curte de Casație și Justiție sau, după caz, la curtea de apel în a cărei circumscripţie teritorială îşi desfăşoară activitatea personalul care solicită transferul. 
[bookmark: _Hlk163553621](3) Compartimentul resurse umane din cadrul instenței prevăzute la alin. (2) întocmeşte, în termen de cel mult 15 zile de la înregistrarea cererii, un referat în care prezintă datele privind persoana care solicită transferul, prevăzute la art. 15 alin. (4) lit. b), c), d) și e). 
[bookmark: _Hlk166655358](4) Pentru întocmirea referatului, compartimentul resurse umane va solicita de la celelalte  instanţe implicate în procedura transferului informațiile deținute de acestea, prevăzute la art. 15 alin. (4)  lit. b).
[bookmark: _Hlk166656073]Art. 15 - (1) Preşedintele Înaltei Curți de Casație și Justiție sau, după caz, președintele curţii de apel solicită avizul motivat al președinților instanțelor implicate în procedura transferului.
(2) În cazul în care atribuția emiterii avizului motivat prevăzut la alin. (1) ar reveni președintelui instanței care dispune cu privire la transfer, emiterea avizului nu este necesară.
[bookmark: _Hlk167964443][bookmark: _Hlk167887088](3) Avizul motivat se transmite în scris, în termen de cel mult 5 zile de la data solicitării.
(4) La soluţionarea cererilor de transfer se au în vedere următoarele criterii:
a) motivele invocate în cererea de transfer;
[bookmark: _Hlk163552679]b) volumul de activitate al instanţei de la care se solicită transferul şi al instanței la care se solicită transferul, numărul posturilor vacante şi al posturilor temporar vacante la instanţele implicate şi dificultăţile de ocupare a acestora;
c) vechimea la instanţa de la care se solicită transferul;
d) vechimea efectivă în funcţie;
e) vechimea în gradul aferent instanţei la care se solicită transferul;
f) domiciliul sau, după caz, reşedinţa solicitantului;
g) distanţa dintre domiciliul sau, după caz, reşedinţa şi sediul instanţei la care funcţionează personalul care solicită transferul şi posibilităţile reale de navetă, inclusiv timpul afectat acesteia;
h) starea de sănătate şi situaţia familială.
[bookmark: _Hlk166656356](5) Modul de soluționare a cererii de transfer se comunică solicitantului și președinților instanţelor implicate în procedura transferului.
[bookmark: _Hlk166833724](6) Persoana transferată va fi numită în funcție la instanța la care a fost transferată, de către persoana care are competența numirii în funcție, conform art. 60 din Legea nr. 11/2024.

Cap. IV  Dispoziții finale

[bookmark: _Hlk167965072]Art. 16 - Procedurile de delegare, de detașare și de transfer începute anterior intrării în vigoare a Legii nr. 11/2024 se reiau în acord cu noua lege și prezentul regulament.
 Art. 17 -  (1) Grefierii judiciari nu pot fi delegaţi, detaşaţi sau transferaţi cel puţin 2 ani de la data numirii în funcţie.
(2) Absolvenţii Şcolii Naţionale de Grefieri numiţi în funcţia de grefier de şedinţă nu pot fi delegaţi, detaşaţi sau transferaţi timp de 2 ani de la numirea în funcţie.
Art. 18 - Dispoziţiile prezentului regulament se aplică în mod corespunzător personalului prevăzut la art. 1 alin. (1) care îşi desfăşoară activitatea în cadrul instanțelor militare.

